Vyhodnotenie pripomienkového konania					
	Správa o plnení úloh zahraničnej politiky SR v roku 2005					

						
	Zoznam oslovených subjektov:			NR SR, KPR SR,
ÚV SR, PPV SR pre EI 		
				ľudské práva a menšiny, 		
				MO SR, MH SR, MV SR,		
				MF SR, MZ SR, MŠ SR,		
				MS SR, MDPaT SR, MVaRR SR,		
				MPSVaR SR, MP SR, MŽP SR,		
				MK SR, ŠÚ SR, ÚJD SR		
						
	Počet oslovených subjektov:	19 				
	Zaslali do stanoveného termínu:	13				
	Zaslali po termíne:	2				
	Vôbec nezaslali:	4				
	Subjekty, ktoré nemali pripomienky:	4				
						
	Počet vznesených pripomienok:	52				
	Počet akceptovaných, z toho počet zásadných:	47/1				
	Počet neakceptovaných, z toho počet zásadných - ktoré subjekty 	    5/0

	Rozporové konanie (s kým, kedy, na akej úrovni, s akým výsledkom):	0				
 						
	Počet odstránených pripomienok:	0				
	Počet neodstránených pripomienok:	0				
						
Rezort	Pripomienka	Typ	Vyh.	Spôsob vyhodnotenia	Poznámka	
NR SR	pripomienky nezaslané					
KPR SR	Všeobecná pripomienka:
Cieľom hodnotenia by malo byť (popri dokumentačnej funkcii) ukázať na slabé miesta, t.j. to čo sa v danom roku nepodarilo a na čo sa treba koncentrovať v budúcom období. Domnievame sa, že takýmito slabými miestami boli:
Nedostatočné využívanie fondov z EÚ. V hodnotení je spomenuté, ale nízke využívanie fondov v uplynulých dvoch rokoch je vážnou výstrahou pre obdobie od r. 2007, keď bude k dispozícií rádovo viac prostriedkov. Treba biť na poplach!!!
Nepodaril sa prielom v dosiahnutí bezvízového styku s USA a Kanadou
Okrem Fínska (s najväčšou pravdepodobnosťou) sa nepodaril presvedčiť žiadnu ďalšiu členskú krajinu EÚ, aby zrušila obmedzenia na voľný pohyb pracovných síl
Nedarí sa nám získať susedov pre naše zámery v dobudovaní cezhraničnej infraštruktúry. V hodnotení je tento problém spomenutý v prípade Rakúska, to isté však platí, v rovnakej miere ak nie väčšej, aj pre Poľsko aj Ukrajinu.	O	C	Spôsob spracovania materiálu, ako aj zámer v budúcnosti viacej prehĺbiť jeho problémovo orientovaný charakter je naznačený v poslednom odstavci Úvodu (s. 6)

Fondy – upozornenie na administratívnu zložitosť je v materiále obsiahnuté, vzhľadom na pravidlo n+2 zatiaľ netreba biť na poplach.
Otázka víz je v materiále dostatočne riešená.

Odkaz o pomalom tempe budovania infraštruktúry zo strany PL a UA zapracovaný na s. 33.		
	s. 30 - Z hľadiska susedskej politiky resp. spolupráce vo formáte V4 by bolo žiaduce pripomenúť oficiálnu návštevu nového prezidenta MR L. Sólyoma v SR relatívne krátko po jeho nástupe do funkcie, čo pre vzájomné vzťahy rozhodne znamenalo pozitívny signál (prinajmenšom po predchádzajúcom zjavnom útlme kontaktov vysokých ústavných činiteľov).	O	A	Doplnené		
	s. 40 - Dokument sa vôbec nezmieňuje o historicky prvých návštevách prezidenta SR v troch pobaltských štátoch od ich samostatnosti (Litva, Lotyšsko - febr.2005, Estónsko - okt.2005), ako aj o oficiálnej návšteve Slovinska, čo je z hľadiska spoluúčinkovania našich krajín v integračných zoskupeniach NATO a EÚ relevantná skutočnosť!	O	A	Doplnené		
	s. 39 - Z rovnakého titulu sa materiál mal zmieniť o historicky prvej návšteve fínskej hlavy štátu v SR (Halonenová – máj 2005).	O	A	Doplnené		
	s. 21 - U vzťahov [NATO] s Ukrajinou zvážiť vhodnejšie označenie namiesto použitého - „najužšie“ - keďže to zatiaľ nezodpovedá reálnemu stavu.    	O	A	Zmenené		
ÚV SR	Bez pripomienok					
PPV pre EI	V časti 1.2. -  uznesenie vlády SR č. 1120/2004 zaviazalo vypracovať návrh zákona o spolupráci medzi NR SR a vládou SR aj podpredsedu vlády pre európske záležitosti, ľudské práva a menšiny.	Z	A	Doplnené		
	V časti 5.1. uvádzaný názov Helénska republika nie je spisovným slovenským názvom. Oficiálny názov v slovenčine je Grécka republika. 	O	N	Helénska republika je oficiálny názov v slovenčine. Vžitý názov v slovenčine je Grécko. Názov Helénska republika sa používa napr. vo viacerých oficiálnych dokumentoch, viď napr. „Program spolupráce v oblasti vzdelávania a kultúry medzi Slovenskou republikou a Helénskou republikou...“ Používa sa aj v oficiálnej korešpondencii veľvyslanectva s MZV SR (napr. aj ostatná nóta veľvyslanectva č. APF0780/AS-40 z 30. 1. 2006, v hlavičke ktorej je uvedené Veľvyslanectvo Helénskej republiky).  		
MH SR	4.1. Vzťahy SR so susednými štátmi Česká republika, str. 27 doplniť: „ČR zostáva pre SR nadštandardným hospodárskym partnerom a  pre vzájomné hospodárske vzťahy v roku 2005 bolo dôležité 1. zasadanie Medzirezortnej konzultačnej komisie na úrovni ministrov, ktoré iniciovalo stretnutie top manažérov oboch krajín v septembri 2005 počas Medzinárodného strojárskeho veľtrhu v Brne.“ 	O	A	Doplnené		
	Ukrajina, str. 30 doplniť: „Počas zasadnutia SEI v Bratislave  dňa 24. novembra 2005 bola podpísaná „Dohoda medzi vládou Slovenskej republiky a vládou Ukrajiny o hospodárskej, priemyselnej a vedecko-technickej spolupráci“,  ktorá okrem iných úloh stanovuje vytvorenie Medzivládnej komisie pre hospodársku, priemyselnú a vedecko-technickú spoluprácu a jej hlavné úlohy.“	O	A	Doplnené		
	0	5.1. Vzťahy so štátmi NATO a EÚ
Talianska republika (IT) – str. 34 doplniť: „S cieľom podporiť spoluprácu podnikateľských subjektov bolo dňa 30. mája 2005 podpísané Memorandum o porozumení medzi Ministerstvom hospodárstva SR a Ministerstvom pre výrobné činnosti Talianskej republiky zamerané na podporu spolupráce malých a stredných podnikov.“	O	A	Doplnené		
	1	5.5. Vzťahy so štátmi Ázie, s Austráliou a štátmi Oceánie
2	str. 44, 4. odstavec doplniť prvú vetu takto: „...ako i z Dohody o hospodárskej spolupráci medzi MH SR a Ministerstvom obchodu a priemyslu Indickej republiky, ktorá bola pri tejto príležitosti podpísaná“.	O	A	Doplnené		
MO SR	Všeobecné pripomienky: Zdieľame názor že k celkovému posilneniu informačnej hodnoty správy prispeje: 1.1. Doplnenie o kritickú reflexiu nesplnených úloh zahraničnej politiky SR v  bodoch, kde je to nevyhnutné – najmä čo sa týka absencie jasných oficiálnych stanovísk k niektorým závažným témam. (Iránsky jadrový program, reforma BR OSN, Kosovo, pasivita našej zahraničnej politiky voči regiónom definovaným ako prioritné napr. Rusko). 1.2. Vyjadrenie cieľov, resp. vízií SR pri riešení pálčivých problémov medzinárodnej politiky, čo vyvoláva mätúci dojem, že v oblasti zahraničnej politiky sa SR so žiadnymi problémami a nezrovnalosťami nestretla. 	O	C	Stanoviská SR doplnené v príslušných častiach materiálu, ak nie sú explicitne uvedené, vyplývajú z celkovej pozície EÚ. Ohľadom možnej úpravy koncepcie materiálu v budúcnosti odkaz na posledný odstavec Úvodu.  	Dohodnuté s MO SR - zmena zo zásadnej na obyčajnú pripomienku.	
	str. 5 - Úvod bod 3. vypustit Ukrajinu zo zoznamu krajín východnej Európy. Ukrajina ako bezprostredný sused už je bohato spomínaná v bode 1. v „základnej rovine“ zahranicných vztahov SR.	O	A	Upravené		
	V kapitole 1.1. vynechať 6. odsek o podaní ústavnej sťažnosti. Dôvod: v kontexte daného odseku sa javí ako irelevantný a nepodstatný. 
	O	N	Odsek poukazuje na aspekt spoločenskej diskusie a angažovanosti v jednej z kľúčových otázok ďalšieho smerovania EÚ		
	V kapitolách 1.3.1 a 1.3.2  vypustiť alebo maximálne zostručniť prvý odsek. Dôvod: nekonštatuje žiadne konkrétne a závažné skutočnosti.	O	C	Čiastočne upravené		
	V kapitole 1.6.2. rozšírit odsek o vztahoch EÚ – Rusko o detaily 4 spolocných priestorov spolupráce. Dôvod: v kontexte dalších partnerstiev a spolupráce marginalizuje význam spolupráce medzi EÚ a Ruskom.  	O	A	Doplnené o hlavné elementy 4 „cestovných máp“		
	V kapitole 1.6.4 ods. 2 a ods. 4 na rozdiel od ostatných odsekov nie je formulované stanovisko SR, ale len EÚ. Vzhladom na štruktúru a obsah dokumentu by tu malo byt stanovisko SR formulované.  	O	A	Doplnené		
	V kapitole 1.7 ods. 3 zmenit formuláciu na „SR sa v oblasti vojenských kapacít zaviazala prispiet do dvoch bojových skupín EÚ“. Dôvod: formulácia je napriek dalšiemu zneniu odseku zavádzajúca. 	O	A	Opravené		
	V kapitole 2.1. preformulovat úvodnú vetu. Dôvod: ide o klišé odporujúce pravde, kedže SR bola do práce NATO zapojená v plnom rozsahu už aj v predošlom roku 2004.	O	A	Upravené		
	Kapitolu 2.9. oznacit ako kapitolu 2.2. a prípadne rozšírit, tú (Aliancné operácie a misie) následne presunút ako 2.3. a zvyšné kapitoly adekvátne k tomu precíslovat. Dôvod: všetky dokumenty NATO a rovnako tak analytické práce o NATO využívajú nasledovnú štruktúru: 1. transformácia vojenských kapacít; 2. operácie a misie; 3. partnerská politika. 	O	A	Upravené		
	Vymeniť poradie kapitol 3.2. a 3.3. Dôvod: platí podobný dôvod ako v predošlej pripomienke, tzn. zásadné udalosti týkajúce sa vývoja organizácie ako aj jej budúcnosti (valné zhromaždenie, reforma OSN) by mali predchádzať informácii o misiách a operáciách.
	O	N	Správa sa týka zahraničnej politiky SR, preto dané poradie považujeme za vhodné 		
	V kapitole 3.3 vypustiť prvý odsek a do prvej vety druhého odseku doplniť: „Prezident SR a minister zahraničných vecí SR v rámci oficiálnych vystúpení a množstva pracovných stretnutí na jubilejnom 60. zasadnutí VZ OSN prezentovali SR...“. Dôvod: zbytočné vyjadrovanie samozrejmých skutočností. V poslednom odseku bližšie konkretizovať predstavu SR o reforme BR OSN, formulácia je príliš vágna. V prípade, že nie je postoj k reforme jasný, treba to konštatovať ako chybu.	O	N	Vypustením prvého odseku by sa stratil kontext. Postoj k reforme BR OSN triezvo vyjadruje možnosti SR ovplyvniť tento proces. SR zaujala postoj aj ku konkrétnym návrhom predloženým GT OSN a skupinami krajín, avšak v tomto kontexte nie je nevyhnutné tieto alternatívy uvádzať.  		
	V kapitole 3.4. vypustit úvod. Dôvod: v kontexte informácie o OSN pôsobí zmätocné a duplicitne; prvá veta konštatuje samozrejmé skutocnosti platné pre všetky štáty.	O	N	Úvod zasadzuje pôsobenie SR v OSN do určitého kontextu.		
	Kapitolu 3.4.1. preformulovať tak, aby neobsahovala všeobecné zmienky o humanitárnej pomoci SR, keďže tie sú obsahom kapitoly 6.5.3., ale len v súvislosti s konaním OSN.	O	A	Upravené		
	V kapitole 3.4.4. vynechat casti netýkajúce sa OSN, tzn. odseky o WTO a Svetovej banke. Následne do kapitoly 6.1. zaradit pod císlom 6.1.5. podkapitolu Svetová banka.	O	A	Upravené podľa návrhu		
MV SR	s. 32 – doplniť zmienku o oficiálnej návšteve ministra vnútra Ukrajiny J.V. Lucenka	O	A	Doplnené		
MF SR	 str. 19 -  „Diskusia v Rade EÚ bola výrazne ovplyvnená konaním summitu OSN v septembri, keďže subsaharská Afrika má vážne problémy s plnením miléniových rozvojových cieľov.“
Štylizácia vety vedie k domnienke, že je to subsaharská Afrika, ktorá je zodpovedná za neplnenie miléniových rozvojových cieľov. 	O	A	Upravené		
	str. 16 - „SR v rámci EÚ  presadzovala zaradenie Ukrajiny a Bieloruska na zoznam príjemcov oficiálnej rozvojovej pomoci, ako aj zameranie na dobré vládnutie, dodržiavanie ľudských práv vrátane práv detí a dôležitosť zvyšovania povedomia verejnosti o rozvojovej spolupráci.“
MF SR  dňa 19.09.2005 dostalo v rámci  pripomienkového konania  materiál ( číslo 136.714/2005-OKSE  zo dňa 14.09.2005) „Návrh pomoci SR Ukrajine pri plnení cieľov Akčného plánu EÚ -Ukrajina“, ktorý obsahuje konkrétne ciele pomoci Ukrajine zo strany SR v zmysle plnenia cieľov Akčného plánu EÚ – Ukrajina. V tomto dokumente na str. 6, bod 10. - Zabezpečenie rešpektovania práv detí, nie je zmienka o tom, že by sa týmto cieľom mal zaoberať Akčný plán. Avšak v dokumente  „Správa o plnení úloh zahraničnej politiky SR v roku 2005“ je tento cieľ uvedený. 	O	C	Zohľadnené, práva detí sú implicitnou súčasťou ĽP 		
	str. 32 - „Demokratické zmeny na Ukrajine (UA)  umožnili naplno rozvinúť východnú dimenziu ako prioritu ZP SR.“ - štylizovať vetu v tom zmysle, že demokratické zmeny na Ukrajine nie sú ukončené, je to len začiatok procesu demokratizácie spoločnosti.	O	A	Upravené		
MZ SR	str.27 – v poslednej vete druhého odstavca doplniť text „svetovom zdravotníckom zhromaždení“ 	O	A	Doplnené		
	str. 27 – upraviť názov časti 3.4.5. Spolupráca v sociálnej a zdravotnej oblasti	O	A	Upravené		
	str. 27 – bod 3.4.5. doplniť o tretí odstavec: SR vypracovala národný plán prípravy na Pandémiu chrípky na základe predpisov /guidelines/ WHO. Vo februári 2005 vstúpil do účinnosti Rámcový dohovor na kontrolu tabaku, ktorý SR ratifikovala a stal sa tým pre ňu právne záväzný. V decembri 2005 SR podpísala Dvojročnú dohodu o spolupráci medzi MZ SR a Regionálnym úradom WHO pre Európu na roky 2006-2007. Na základe rokovaní medzi MZ SR a WHO/EURO dohoda špecifikuje spoluprácu v dvoch základných oblastiach: 
1.	Prevencia a manažment neprenosných ochorení
2.	Riadiaca úloha Ministerstva zdravotníctva v zdravotníckom systéme.	O	A	Doplnené		
MS SR	str. 5 - ratifikáciu Zmluvy o ústave pre Európu vykoná prezident SR (nie Národná rada SR).	O	A	Opravené		
	str. 8 - nahradiť výraz „V priebehu“ výrazom „Počas“.	O	A	Nahradené		
	str. 8 -  uznesenie vlády SR č. 1120/2004 zaviazalo vypracovať návrh zákona o spolupráci medzi NR SR a vládou SR aj podpredsedu vlády pre európske záležitosti, ľudské práva a menšiny. Súčasne upozorňujeme, že v októbri 2005 nemohla vláda SR prijať uznesenie č. 1120/2004 – v tejto súvislosti preto navrhujeme do textu doplniť aj uznesenie vlády SR č. 858 z 26. 10. 2005	O	A	Opravené a doplnené		
	str. 30 – 31 - doplniť, že dňa 14. 11. 2005 vykonal zahraničnú pracovnú cestu na Ukrajinu aj podpredseda vlády a minister spravodlivosti SR Daniel Lipšic  	O	A	doplnené		
	str. 33 –  34 - doplniť o zahraničnú pracovnú cestu podpredsedu vlády a ministra spravodlivosti SR Daniela Lipšica do USA v dňoch 6. – 10. 11. 2005	O	A	doplnené		
	str. 34 – 35 - doplniť o zahraničnú pracovnú cestu podpredsedu vlády a ministra spravodlivosti SR Daniela Lipšica do Francúzskej republiky v dňoch 25. – 26. 5. 2005 	O	A	Doplnené		
	str. 40 -  doplniť, že v r. 2005 sa nepodarilo realizovať výmenu ratifikačných listín k Zmluve medzi SR a TR o právnej spolupráci v občianskych a obchodných veciach, podpísanú 11.11. 2004.	O	A	Doplnené		
	str. 41 - doplniť, že v r. 2005 sa nepodarilo uzavrieť Zmluvu medzi SR a Svätou stolicou o uplatňovaní práva na výhradu svedomia.	O	A	Doplnené		
	str. 79- doplniť, že v dňoch 22. 2. – 3. 3. 2005 vykonal tretiu periodickú návštevu SR Európsky výbor na zabránenie mučenia a neľudského, či ponižujúceho zaobchádzania alebo trestania (CPT).	O	A	Doplnené		
	s. 26 - doplniť o účasť, resp. zastupovanie SR podpredsedom vlády a ministrom spravodlivosti Danielom Lipšicom na segmente na vysokej úrovni v rámci 11. Kongresu OSN o prevencii kriminality a trestnej justícii, v Thajsku v dňoch 21. – 26. 4. 2005.	O	A	Doplnené		
MŠ SR	s. 8 - v prvom odseku kapitoly 1.2. v 3. vete zmeniť časový údaj „18. júla 2005“ na „18. júna 2005“ a spresniť identifikáciu právneho predpisu, ktorého sa tento dátum týka	O	A	Upravené		
	s. 8 - v prvom odseku kapitoly 1.2. nahradiť 4. vetu pre jej nepresnosť textom prevzatým z vety uvedenej v ust. § 58a ods. (7) vyššie uvedeného zákona č. 253/2005 Z. z	O	A	Upravené		
	str. 32 - Ukrajina – spomenúť vzťahy týkajúce sa Slovákov žijúcich v zahraničí – za rezort školstva bola poskytnutá finančná pomoc (1. mil. Sk) na odstránenie havarijného stavu budovy 21. ZŠ v Užhorode slúžiacej tu žijúcej komunite Slovákov a zabezpečujúcej bilingválne ukrajinsko-slovenské vzdelávanie aj s podporou vyslaných učiteľov zo SR	O	A	Zmienka o finančnej pomoci MŠ zapracovaná do textu 		
	str. 45 - v časti 5.4. – Srbsko a Čierna Hora (SC), v 2. vete 5. odseku zvážiť možnosť úpravy nasledovného textu: „Naďalej existujú značné rezervy zo strany kompetentných orgánov SR v systéme poskytovania krajanských štipendií ...“, - znenie nezodpovedá možnostiam a podmienkam poskytovania štipendií vlády SR	O	C	Pripomienka zohľadnená		
	str. 54 - vzťahy v oblasti kultúry, školstva, vedy a zdravotníctva, doplniť o ďalšie odseky hodnotiace oblasť školstva a vedy	O	A	Doplnený navrhovaný text 		
	str. 36 a 38 - za účelom dodržania celkovej homogénnosti textu materiálu v časti 5.1. Francúzska republika odstrániť posledný odsek; v prípade Talianskej republiky odstrániť 1. vetu predposledného odseku a v prípade Španielskeho kráľovstva upraviť znenie poslednej vety nasledovne: „Úspešne pokračovala i  ekonomická a kultúrna prezentácia Slovenska v ES.“	O	A	Upravené		
MPSVaR SR	str. 35 - doplnit text v casti Francúzska republika: „Dna 31. 3. 2005 bola podpísaná Dohoda medzi vládou Slovenskej republiky a vládou Francúzskej republiky o výmenách mladých odborných pracovníkov, ktorá bola dojednaná medzi MPSVR SR a francúzskym Ministerstvom zamestnanosti, práce a sociálnej kohézie.“	O	A	Doplnené a upravené		
	str. 79-80 - doplniť text do časti „Rada Európy“: „Na základe článku 21 Európskej sociálnej charty (ďalej len „charty“), ktorá nadobudla platnosť pre Slovenskú republiku dňa 21. júla 1998 (329/1998 Z. z.) a s súlade s kontrolným mechanizmom RE dňa 30. 6. 2005 predložila SR 3. správu o implementácii charty (za obdobie 2003 – 2004) k článku 1 s výnimkou ods. 4 a k článkom 5, 6, 12, 13 a 16, ktoré tvoria tzv. „hard core“.“ 	O	A	Doplnené		
MVaRRSR	Bez pripomienok					
MŽP SR	str. 8 - v bode 1.2) „Parlamentná, legislatívna dimenzia zahraničnej politiky SR. Spolupráca medzi NR SR a vládou SR pri záležitostiach EÚ“, odporúčame  vypustiť záver 3. vety	O	A	Upravené		
	str. 12 - zameniť formuláciu „...umožňuje implementáciu medzinárodných sankcií...“ na „...umožňuje uplatnenie medzinárodných sankcií...“,	O	A	Opravené		
	str. 17 - „SR a Európska bezpečnostná a obranná politika (EBOP v rámci SZBP)“ odporúčame aj v prvej vete textu uvádzať rovnakú postupnosť (t.j. bezpečnostná a obranná...) a nie naopak.	O	A	Opravené		
	str. 53 - Vzťahy so štátmi Latinskej Ameriky (Argentína, Chile) „...bol zaznamenaný rast  obratu, hlavne v dôsledku nárastu slovenského exportu ...“ žiadame vypustiť „automobily VW Tuareg“, keďže automobily VW nie sú slovenským výrobkom, len sa na Slovensku vyrábajú.	O	C	Upravené na „automobily“		
MP SR	bez pripomienok					
MDPaT SR	bez pripomienok					
MK SR	pripomienky nezaslané					
ŠÚ SR	pripomienky nezaslané					
UJD SR	pripomienky nezaslané					

Vysvetlivky k skratkám v tabuľke:
Z - zásadná
O- 	obyčajná  
A - akceptovaná 
C - čiastočne akceptovaná
N - neakceptovaná